Na temelju članka 53. Statuta Općine Gornja Rijeka ("Službeni glasnik Koprivničko-križevačke županije" broj 1/18), članka 5. i članka 22. Odluke o zakupu i kupoprodaji poslovnoga prostora u vlasništvu Općine Gornja Rijeka ("Službeni glasnik Koprivničko-križevačke županije" broj 11/19. i 21/23) općinski načelnik Općine Gornja Rijeka donio je

**O D L U K U**

**o poništenju dijela natječaja za podnošenje ponuda za zakup poslovnih prostora**

**u vlasništvu Općine Gornja Rijeka**

**I.**

Poništava se dio Javnog natječaja za podnošenje ponuda za zakup poslovnih prostora u vlasništvu Općine Gornja Rijeka, KLASA: 372-01/23-01/02, URBROJ: 2137-25-23-3 od 7. studenoga 2023. koji je objavljen na Internet stranici Općine Gornja Rijeka ([www.gornja-rijeka.hr](http://www.gornja-rijeka.hr)) 7. studenoga 2023. godine i to u dijelu koji se odnosi na poslovne prostore:

**- poslovni prostor pod rednim brojem 2. Javnog natječaja oznaka poslovnog prostora PP5,** Trg Sidonije Rubido Erdody 4, Gornja Rijeka površine 13,76m²,

**- poslovni prostor pod rednim brojem 3., Javnog natječaja, oznaka poslovnog prostora PP12,** Trg Sidonije Rubido Erdody 3, Gornja Rijeka površine 7,91m².

**II.**

U ostalom dijelu objavljeni Javni natječaj ostaje neizmijenjen.

KLASA: 372-01/23-01/02

URBROJ: 2137-25-24-15

Gornja Rijeka, 31. siječnja 2024.

  **OPĆINSKI NAČELNIK:**

 **Darko Fištrović**